Cuneiform Tablet TC 3 20
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma ša-lim-a-ḫu-um-ma a-na pu-šu-ke-en₆ qí-bi₄-ma a-šu-mì ša {d}NIN.ŠUBUR-ba-ni ša ta-áš-pu-ra-ni i u₄-mì-im ša ṭup-pá-am ú-la-pí-ta-ku-ni u₄-mu-šu ma-al-ú AN.NA za-ku-a-am ša-a-ma KI dan-a-šùr PUZUR₄-a-šùr a li-bi {d}MAR.TU lu-ṣí-ma a-na e-ta-li-tí-šu AN.NA li-iṣ-ba-at dan-a-šùr ma-ra-aṣ-ma la ú-ṣí en-um-a-šùr té-er-tí a-ṣé-ri-kà i-ra-de₈ ù PUZUR₄-a-šùr iš-tí-šu ú-ṣí-ma i ša DUMU šu-a-e-em a e-ta-lu-tí-šu AN.NA en-um-a-šùr iṣ-ba-at-ma a-na PUZUR₄-a-šùr i-dí-ma 20 ma-na LÁ 6.16666 GÍN KÙ-al-qé ší-tí KÙ-pì-a 0.83333 ma-na 1.16666 GÍN a-ma-kam li-qé ù a-ša-ar wa-áš-bu šu-pu-ur-šu-um 20 ma-na KÙ-ap-kà ša a-na a-lim{ki} a-ṣé-er ša ki-ma i-a-tí ú-šé-bi₄-lu lu-qú-tum ú-ṣa-ma ki-ma u₄-mu-kà ma-al-ú-ni a-na e-ta-lu-tí-šu ša-lim-a-ḫu-um i li-bi₄ {d}MAR.TU i-dí-ma 20 ma-na LÁ 6.16666 GÍN KÙ il-té-qé ší-tí KÙ-pì-šu 0.83333 ma-na 1.16666 GÍN šé-bi₄-lam-ma ṭup-pá-kà lá-dí-na-ku-ma du-uk ší-tí KÙ ú-šé-bi₄-lá-ku-um lá ú-šé-bi₄-lá-ku-um té-er-ta-kà li-li-kam 12 ma-na 15 GÍN KÙ ša tù-šé-bi₄-lá-ni AN.NA ša-im ù a-na-ku ša ra-du-im ú-ra-da-ma AN.NA a-ša-a-ma dan-a-šùr ù PUZUR₄-a-šur a-ṭá-ra-dam 18 {TÚG}ku-ta-ni dam-qú-tim ša sú-e-a na-áš-ú-ni-kum e-ra-áb TÚG-tí-šu lá tù-qá-a 5 ma-na KÙ.BABBAR šé-bi₄-lam-ma ší-ma-am lá-áš-a-ma a-dí a-ma-kam wa-áš-ba-tí-ni lu-ša-ak-ší-da-ma KÙ 1 ma-na le-li a-ḫi a-ta a-la-nu-kà a ma-nim ta-ak-lá-ku a té-er-tí-a i-ḫi-id